《游天竺诸峰因喻醒拙开府见讯并及》
明代·何吾驺

天竺参禅最上头，香风拂拂近瀛洲。湖光似练浮虚阁，春柳如烟载雪舟。

到此定知心了世，从来一任海为沤。山僧亦道忧时事，开府何曾上庾楼。

作者简介：明广东香山人，字龙友，号家冈。万历四十七年进士。官少詹事。崇祯六年擢礼部尚书，旋入阁，与首辅温体仁不协，罢去。南明隆武帝召为内阁首辅。闽疆既失，赴广州，永历帝以原官召之，引疾辞去。有《宝纶阁集》。